b'\n_START_ARTICLE_\nSlovenska planinska pot\n_START_PARAGRAPH_\nSlovenska planinska pot ali Transverzala je planinska pot od Maribora do Ankarana. Razteza se \xc4\x8dez ve\xc4\x8dino slovenskega gorskega sveta. Slovenska planinska pot je bila prva vezna pot v Alpah. Po njenem zgledu so jih za\xc4\x8deli urejati tudi v drugih alpskih regijah.\n_START_SECTION_\nZgodovina\n_START_PARAGRAPH_\nIdeja o povezavi najlep\xc5\xa1ih hribovitih in gorskih predelov v Sloveniji se je porodila Ivanu \xc5\xa0umljaku (1899-1984) \xc5\xbee leta 1950. Prvotna ideja je bila kro\xc5\xbena pot, ki bi se za\xc4\x8dela in kon\xc4\x8dala v Mariboru, vendar so ta predlog pri Komisiji za planinske poti PZS, PZS spremenili in pot od Postojne dalje usmerili proti morju. Transverzala je bila ve\xc4\x8dinoma speljana po obstoje\xc4\x8dih markiranih poteh, na kraj\xc5\xa1ih odsekih pa so jo na novo ozna\xc4\x8dili pristojni markacisti. Odprta je bila 1. avgusta 1953 in je imela 80 kontrolnih to\xc4\x8dk._NEWLINE_Prvi Vodnik po Slovenski planinski transverzali je iz\xc5\xa1el 1958 leta. Od svojega nastanka je do\xc5\xbeivela nekaj sprememb. Do leta 1993 - 80 kontrolnih to\xc4\x8dk, od 1993 - 2003: 69 to\xc4\x8dk (leta 2001 je bila ena to\xc4\x8dka spremenjena), od leta 2003 - 2011 71 kontrolnih to\xc4\x8dk, od 2011 do 2013 pa 75 kontrolnih to\xc4\x8dk. Dol\xc5\xbeina po reliefu (tista, ki je obi\xc4\x8dajno navedena kot dol\xc5\xbeina SPP) zna\xc5\xa1a 599 km, skupnih vzponov je 45,2 km in spustov 45,5 km. Ob poti je 58 planinskih ko\xc4\x8d, tudi dva muzeja (Slovenski planinski muzej v Mojstrani in bolnica Franja) in \xc5\xa0kocjanske jame, ki sodijo v dedi\xc5\xa1\xc4\x8dino UNESCO._NEWLINE_Zadnja sprememba imena je bila sprejeta leta 1991, ko jo je upravni odbor PZS s sklepom preimenoval v Slovensko planinsko pot. Dopolnjen vodnik, ki je v pomo\xc4\x8d pohodnikom pri pripravi ture in orientaciji na poti, je bil izdan leta 1994, zadnji pa leta 2012._NEWLINE_V vseh letih je Slovensko planinsko pot uspe\xc5\xa1no prehodilo okoli 9500 planincev._NEWLINE_Slovenska planinska pot ima tudi svojo raz\xc5\xa1irjeno razli\xc4\x8dico, ki ima trenutno 35 kontrolnih to\xc4\x8dk po vsej Sloveniji.\n_START_SECTION_\nPotek poti\n_START_PARAGRAPH_\nSlovensko planinsko pot lahko za\xc4\x8dnemo v Mariboru ali Ankaranu ali kjerkoli. Pohodnik mora o prehojeni poti voditi dnevnik, v katerega mora odtisniti poseben \xc5\xbeig, ki je namenjen samo tej poti in ga je mogo\xc4\x8de dobiti v ko\xc4\x8dah na posebno pro\xc5\xa1njo in s prilo\xc5\xbeeno planinsko izkaznico, oskrbnik pa se mora tudi podpisati. Obi\xc4\x8dajni \xc5\xbeig ko\xc4\x8de ne velja. Na vrhovih velja \xc5\xbeig vrha. Poleg \xc5\xbeiga je treba pripisati tudi datum obiska. Svoj obisk je potrebno tudi vpisati v vpisno knjigo. \xc4\x8ce na vrhu ni \xc5\xbeiga, velja kot dokument fotografija, podpis planinskega vodnika, \xc4\x8de gre za organizirano turo ali druge pri\xc4\x8de. Dokon\xc4\x8danje Slovenske planinske poti ni \xc4\x8dasovno omejeno._NEWLINE_Slovenska planinska pot je sestavljena tako iz lahkih kot zelo zahtevnih odsekov, na kar opozarja tudi Vodnik.'